সুকন্যা সমৃদ্ধি যোজনা

সুকন্যা সমৃদ্ধি যোজনা প্রকল্প ভারত সরকার দ্বারা প্রস্তাবিত এক ‘বেটি বাঁচাও,বেটি পড়াও’ প্রকল্প ২০১৫ সালের ২২শে জানুয়ারি মাসে প্রথম সূচনা হয়। এটি ভারত সরকার কর্তৃক নিয়ন্ত্রিত একটি যোজনা যা মেয়েদের উচ্চশিক্ষা,বিবাহ সংক্রান্ত প্রয়োজন সহায়তা করে। ভবিষ্যতে মেয়ে সন্তানটির শিক্ষা এবং বিবাহের খরচের জন্য একটি পুঁজি নির্মাণ করাই এই প্রকল্পের উদ্দেশ্য।

২০১৫ সালের ২২ জানুয়ারিতে প্রধানমন্ত্রী নরেন্দ্র মোদী বেটি বাঁচাও, বেটি পড়াও প্রকল্পের প্রচার-অভিযানের অংশ হিসাবে এই প্রকল্পের সূত্রপাত করেন। এই প্রকল্পে বর্তমান ৮.২% সুদের হার (২০১৯ সালের জুলাই-সেপ্টেম্বর) এবং লাভের সুবিধা আছে। যেকোনো ভারতীয় ডাকঘর বা অনুমোদিত ব্যাঙ্কের শাখায় এই অ্যাকাউন্ট খোলা যায়।

২০১৬ সালের সুকন্যা সমৃদ্ধি অ্যাকাউন্ট নিয়মসমূহ ১২.১২.২০১৯-তে বাতিল করে নতুন "সুকন্যা সমৃদ্ধি অ্যাকাউন্ট প্রকল্প, ২০১৯" আরম্ভ করা হয়েছে। এই যোজনাটি 'মহিলা ও শিশু উন্নয়ন মন্ত্রক', 'স্বাস্থ্য ও পরিবার কল্যাণ মন্ত্রক' এবং 'মানব সম্পদ উন্নয়ন মন্ত্রক' দ্বারা যৌথভাবে পরিচালিত হয়ে থাকে।

সারাংশ 
২০১৫ সালের ২২ জানুয়ারিতে প্রধানমন্ত্রী নরেন্দ্র মোদী হরিয়ানার পানিপতে এই প্রকল্পের ঘোষণা করেন। যে কোনো ভারতীয় ডাকঘর বা অনুমোদিত ব্যাঙ্কের শাখায় এই অ্যাকাউন্ট খোলা যায়। শুরুতে সুদের হার ৯.১% ছিল কিন্তু পরে ২০১৫-১৬ অর্থনৈতিক কারণের জন্য  ২০১৫ সালের মার্চে ৯.২% করা হয়েছিল। পরে ২০১৬-১৭ অর্থনৈতিক কারণের জন্য এই হার ৮.৬% ধার্য করা হয়। এরপর মাঝখানে অনেকবার সুদের হার পরিবর্তন করা হয় এবং ২০২৪ সালের জানুয়ারিতে আবার সংশোধন করে সুদের হার বার্ষিক ৮.২% ধার্য করা হয়।

মেয়ে সন্তান জন্ম হওয়ার থেকে ১০ বছর বয়স হওয়া পর্যন্ত মা-বাবা এই অ্যাকাউন্ট খুলতে পারেন। একটি সন্তানের জন্য একটি অ্যাকাউন্ট খোলা যায়। সর্বোচ্চ দুটি সন্তানের প্রতিটির জন্য একটি করে মোট দুটি অ্যাকাউন্ট খোলা যায় (যমজ বা একসাথে জন্মানো তিন সন্তান ব্যতিক্রম)। ভারতের যেকোনো স্থানে এই অ্যাকাউন্ট স্থানান্তর করা যায়।

শুরুতে ন্যূনতম ২৫০ টাকা অ্যাকাউন্টে জমা দিতে হয়। এরপর ১০০ টাকার গুণক যেকোনো পরিমাণ জমা করা যায়। কিন্তু এক বছরে জমা দিতে পারা সর্বোচ্চ টাকার পরিমাণ ₹১,৫০,০০০। একবছর ন্যূনতম ২৫০ টাকা জমা না করলে ৫০ টাকা জরিমানা হিসাবে কাটা হয়।

মেয়ের ১০ বছর হওয়ার পরে সে এই অ্যাকাউন্ট দেখাশুনা করতে পারে। ১৮ বছর হলে উচ্চ শিক্ষার জন্য অ্যাকাউন্টের ৫০% নেওয়া যায়। অ্যাকাউন্ট খোলা থেকে ২১ বছর হলে অ্যাকাউন্ট পূরণ হয়। অ্যাকাউন্ট খোলার থেকে ১৫ বছর পর্যন্ত এখানে ধনরাশি জমা করা যায়। এরপর অ্যাকাউন্টে কেবল সুদের পরিমাণ জমা হয়। নির্দিষ্ট সময়ের পরে অ্যাকাউন্ট বন্ধ না করলে সুদ লাভ হয় না। মেয়ের ১৮ বছর হলে এবং বিয়ে হলে অ্যাকাউন্ট বন্ধ করা যায়।

সুদের হারের সংশোধন 

খোলার সময় কেবল জমা করা ধনরাশি আয়কর অভিনিয়মের ৮০চি অনুচ্ছেদের আধারে মোট আয় থেকে বাদ পড়ত। কিন্তু ২০১৫ সালের বাজেটে বিত্তমন্ত্রী অরুণ জেটলী ঘোষণা করেন যে অ্যাকাউন্টে জমা হওয়া সুদ এবং অ্যাকাউন্ট পূর্ণ হওয়ার পরে ওঠা টাকাও আয়করের আওতায় পড়ে না। ২০১৫ সালের ১ এপ্রিল থেকে এই নিয়ম কার্যকরী করা হয়। বছরে এই নিয়মাবলীর পুনর্নিরী‌ক্ষণ করা হয়।

গ্রহণ 
ঘোষণা করার দুমাসের মধ্যে ২০১৫ সালের মার্চের মাঝামাঝি পর্যন্ত এই প্রকল্পের অধীনে প্রায় ১,৮০,০০০ অ্যাকাউন্ট খোলা হয়। কর্ণাটক, তামিলনাড়ু এবং অন্ধ্রপ্রদেশে সর্বোচ্চ অ্যাকাউন্ট খোলা হয়। ২০১৫ সালের অক্টোবর পর্যন্ত দেশজুড়ে সুকন্যা সমৃদ্ধি অ্যাকাউন্টের সংখ্যা ৭৬,১৯,৬৬৮। এমন মেয়ে সন্তানের নামে তাঁদের অ্যাকাউন্টে মোট ২৮৩৮ কোটি টাকা জমা হয়েছেন।

অ্যাকাউন্ট পূর্ণ হলে বন্ধের নিয়ম 
 অ্যাকাউন্ট খোলার সময় থেকে ২১ বছর হলে এটি পূর্ণ হয় এবং ধনরাশি তোলা যায়। কোনো ক্ষেত্রে আগেই অ্যাকাউন্ট বন্ধ অনুমোদন করা হয়। এর জন্য নির্দিষ্ট মহিলা নিজের ১৮ বছর হচ্ছে বলে প্রমাণপত্র দেখিয়েই বিবাহর জন্য অ্যাকাউন্ট বন্ধের আবেদন করতে পারে। বিবাহের সময় একমাসের আগে বা তিনমাসের পরে অ্যাকাউন্ট বন্ধের অনুমতি দেওয়া হয় না।
 পূর্ণ হলে অ্যাকাউন্টে জমা টাকা সুদের সাথে অ্যাকাউন্টের জনকে প্রদান করা হয়। এর জন্য নিজের পরিচয়, বাসস্থান এবং নাগরিকত্বর প্রমাণ জমা করতে হয়।
 খোলার ২১ বছর হওয়ার পরে জমা টাকাতে কোনো সুদ দেওয়া হয় না।

অ্যাকাউন্টের স্থানান্তর 
 ভারতের মধ্যে যেকোনো স্থানে বা ডাকঘর থেকে ব্যাঙ্কে এবং ব্যাঙ্ক থেকে ডাকঘরে এই অ্যাকাউন্ট স্থানান্তর করা যায়।
 নির্দিষ্ট ব্যাঙ্ক বা ডাকঘরের CBS সুবিধা থাকলে অ্যাকাউন্ট স্থানান্তর বৈদ্যুতিকভাবে করা হয়।

আরো দেখুন 
 বেটি বাঁচাও, বেটি পড়াও প্রকল্প

তথ্যসূত্র 

ভারতের সরকারী প্রকল্প এবং নীতি